LidanRubinov/Halacha-QA huggingface dataset:
שאלה: גיור ויושרה פנימית: את אישתי דהיום (נישואים אזרחיים בלית ברירה) פגשתי במקרה באירופה. שנה לתוך הקשר נודע לנו שסבא שלה היה יהודי ומקור משפחתו מכפר בסמיכות לכפר משפחתי באוקראינה (היננו נצר למשפחת רבנים ולאחר כן מורי עברית, עלייה ראשונה). ארבע שנים גרנו יחדיו בישראל ובשנים האחרונות בארה"ב מתוך החלטה משותפת לשוב ארצה (עם תום לימודי הרפואה של אישתי). נושא הגיור קשה לאישתי ולי משום שברור לשנינו כי אורח חיים דתי פעיל לא מתאים לא לי ולא לה. פשרה על כשרות: החלטנו להיות צמחוניים. את הילדים החלטנו לגדל באופן יהודי חילוני, כפי שאני גדלתי. אנו מרגישים כזוג שברצוננו שאישתי תתגייר כן על פי ההלכה, אולם לשקר כפי שרבים אחרים עושים בעניין מילוא מצוות מלא ונוקדני יהוו שקר שאיננו מוכנים לעמוד בו. להבנתנו הגיור הלך והחמיר והקצין עם השנים (כך משיחות עם גיורים וגיורות חברי המשפחה) ואנו אובדים עצות לעניין בחירת מסלול תקין מבחינה הלכתית אך כזה שמכבד הצטרפות לעם ישראל ללא קבלת כלל מצוות שאני עצמי לא הייתי מוכן לקבל על עצמי, ומצוות שרוב עם ישראל אינו ממלא בעצמו (לא בשל חוסר כבוד, אלא אי התאמה לאופיי). לסיכום: איזה סעד ניתן לאישה המתגיירת מזרע ישראל שרוצה באורך חיים יהודי אך חילוני מסורתי (כמו זה של בן זוגה) איננה מוכנה לשקר על מנת להשיג זאת?
תשובה: ניקו ראשית, יושר וכנות הם בהחלט מידות חשובות, והיהדות מקפידה מאד על קיומן, ומרחיקה את השקר והקרוב לשקר. דווקא בגלל זה, קשה להלכה ולרבנים לעשות שקר בעצמם, ולגייר בלי תנאים הנדרשים על פי ההלכה, עם כל ההבנה בקושי שבדבר, והידיעה שיהודים רבים אינם מקיימים את כל ההלכות. אני מניח שגם אתם לא הייתם רוצים לעבור תהליך שאינו אמיתי ואינו מוחלט, רק בגלל שהוא נוח יותר. אינני סבור שהגיור מחמיר ומקצין במשך השנים. ההיפך הוא נכון, יש כיום בארץ מכונים ללימודי יהדות, העוזרים ומקבלים בסבר פנים יפות את הבאים בשעריהם, ובעיקר כאלה המוגדרים כ"זרע ישראל". אני מציע, שכאשר תחזרו לארץ (בארה"ב הדבר מסובך יותר), תפנו למינהל הגיור, וזה יפנה אתכם לאחד מהמכונים העוסקים בנושא. אני מאמין, שעצם הלימוד יביא לתובנות חדשות, שיעזרו לכם לגלות ולמצוא את הדרך הנכונה. בפרט, שמדבריך עולה שיש הסכמה למספר דברים הנחשבים בסיסיים (כשרות וכו ).
שאלה: אבל: אני נמצאת בשנת אבל על אבא שלי ויש לי שאלה לגבי התכשיטים אומרים לי שאסור לי להחזיר את התכשיטים מזהב אני לא רואה בזה משהו אסור לכן אני שואלת את כבוד הרב האם באמת אסור לענוד תכשיטים כל השנה? והאם אסור לקנות למשל צמיד שזה ציפוי זהב לא זהב?.
תשובה: מותר לענוד תכשיטים, גם מזהב, בשנת אבל על אחד ההורים. לקנות תכשיט חדש, המביא שמחה עם קנייתו- אסור.
שאלה: חברות שלי משמיעות שירים לא צנועים: חברות שלי משמיעות הרבה פעמים שירים ש. לא כ"כ הייתי רוצה לשמוע. שירים לא צנועים וכו. ואני מרגישה שזה ממש נכנס לי לראש השירים האלה. זה מאוד מפריע לי. פתאום אני מוצאת את עצמי מזמזמת שירים שבחיים לא חשבתי שאני ישיר. מה אפשר לעשות? אני לא יבקש מהן לכבות את המוזיקה, למרות שהן ממש מכבדות, ואם אני יגיד שזה מפריע לי הן יכבו. אבל לא נעים לי לבקש. כי הן כן אוהבות את השירים האלה. אשמח שתכוונו אתי מה אפשר לעשות.
תשובה: נשמה! וואי וואי איזה נשמה גדולה את! איזה נשמה טהורה יש לך! יש אנשים שיקראו את השאלה שלך ויגידו   יאללה, מה זאתי מתחילה לשגע ת שכל? כולה שיר! מי ישמע כמה זה כבר משפיע עליה! אבל אם את מרגישה את השפעת השירים עליך, ומרגישה שזה לא הכי טוב בשבילך   זה רק מעיד עד כמה הנשמה שלך זכה ורגישה! אשרייך אחותי! כמו שכתבתי בהתחלה, תכלס, יהיו אנשים שיקראו את השאלה שלך ולא יבינו על מה כל הבלגן. סה"כ שיר. אז פה ושם יש מילים לא צנועות. ביג דיל. כאילו שאת עכשיו חוזרת בשאלה. אבל באמת לשירים יש השפעה גדולה על הנפש שלנו. אומרים שההיכל שהכי קרוב לקב"ה הוא היכל הניגונים. שירים הם משהו שמסוגלים לעורר בנו רגשות כמו עצב או שמחה או פחד. אבל לא רק הם משפיעים עלינו. גם החברה שסביבנו משפיעה עלינו. ובמיוחד בגיל ההתבגרות, לחברה ולחברות יש השפעה גדולה עוד יותר. ופה בדיוק הנקודה. אני יכולה להבין את חוסר הנעימות שלך מלבקש לכבות את השירים. לא נעים, חברות וזה. אבל למעשה יש לך 2 אפשרויות: או שאת לא שמה על אף אחד, את עם האמת שלך לא מוותרת. את מרגישה שזה לא טוב בשבילך לשמוע את השירים האלו, שזה משפיע עליך בצורה לא טובה. זה ממש לגיטימי לבוא ולומר בצורה נחמדה - אני אשמח אם תוכלו להחליף שיר או פשוט לעבור למקום אחר עד שהשיר ייגמר. או שאת פשוט מתמודדת עם זה בצורה אחרת. איך? אמרנו שלחברות יש השפעה, נכון? אז זה אומר שיש לך השפעה. זה אומר שיש לך כוח. נו, ו.? חברות שלך שומעות שיר. את נמצאת איתן אבל לא רוצה לשמוע את השיר. אז מה עושים? תתחילי לדבר עם בנות על כל מיני דברים, תיזמי שיחה עם אחת מהבנות. את יכולה אפילו פעם אחת להעלות לדיון ולשאול את חברות שלך מה דעתן על השירים שהן שומעות? אולי תגלי דברים מפתיעים. את יכולה לספר את ההרגשה שלך, לשמוע מה הן מרגישות, ואולי בסופו של דבר תגיעו למסקנה משותפת שלא באמת כדאי לשמוע את השירים האלו. אגב, את מוזמנת להסתכל באתר שלנו ויש שם מלא תשובות בנוגע לשירים לועזיים. אז אולי את יכולה להביא יום אחד את אחת התשובות לחברות שלך. בעצם, התפקיד שלך זה להשפיע עליהן לטובה. מתוך הדיבור והשיתוף   גם החברות שלכן תתחזק, וגם כל אחת מכן תתחזק ותגלה את דעתה בנושא. חוצמזה, מעבר לשאלה של החברות והכל. יש לך את הדרך של עם עצמך. מאמי, אין מה לעשות. יהיו פעמים בחיים שבהם תצטרכי לעמוד על הדרך שלך ולא להיות מושפעת. כשאת רואה שאת מתחילה לזמזם את השירים האלו. פשוט תעצרי ומיד. יש תתחילי לשיר שיר אחר או לחשוב על משהו אחר. ישר תעסיקי את עצמך במשהו אחר. ובכלל, בכל יום תזכירי לעצמך שוב ושוב מהי הסיבה שאת לא שומעת שירים כאלו. תהיי דבקה בדרך שלך. זו העבודה העצמית שלך. בעזרת ההתגברות תגיע ההתבגרות. יקרה, הרבה ב"הצלחה! אם תרצי עוד לדבר, את יותר ממוזמנת לשלוח מייל! בת-חן batchenoh gmail.com
שאלה: הלכה: תושב חו"ל השוהה בארץ בחג, האם יעשה חג שני של גלויות?
תשובה: יש בשאלה זאת כמה שיטות. הכי טוב להחליט לעשות עלייה ואז גם זוכים בזכות הגדולה ובמצוות ישוב ארץ ישראל ששקולה כנגד כל התורה כולה, וגם יוצאים מהספק. כל תושב חו"ל שעוד לא קבע בליבו שהוא עושה עלייה - עליו להתקשר לרב (כיוון שיש בכך חילוקי דינים התלויים במצבו האישי של כל שואל, והרב צריך לברר זאת), ולברר האם עליו לשמור בארץ יום טוב שני. אם תרצה, אוכל לתת לך מספר טלפון של רב כדי שתוכל לברר את דינך ביום טוב (שלח תגובה על תשובה זאת אם אתה רוצה).
שאלה: חולת סרטן - כתיבה בשבת: אשתי חולת סרטן אשר צריכה לבצע מעקב כתוב על לקיחת התרופות והכמויות. כיצד עליה לנהוג בשבת?
תשובה: להכין מבעוד יום כרטיסיות עם שמות הכמות והתרופות, ולהכניסן לכיס מיוחד לאחר נטילתן בשבת. כך במוצ"ש היא תוכל לכתוב בפנקסה את הכמות והסוג של התרופות שנטלה בשבת קודש רפואה שלימה
שאלה: נ: אני גרושה ובן זוגי כהן גרוש גם הוא לאחרונה העלנו את האפשרות כי ננשא בנישואים אזרחיים שכן אינינו יכולים להתחתן כדין וכדת. ובכל זאת ננשא בנישואים אזרחיים מכיוון שאנחנו רוצים להביא ילד ה השאלה היא מה יהיה מעמדו של הילד ילדה מבחינת הדת? 1. מה מעמדו של הילד ילדה? 2. האם בן זוגי יוכל לתת לילד את שמו? 3. האם הילד ילדה יוכלו להנישא ברבנות? מה בכלל ההשלכות מבחינת הדת לגבי ילד שנולד מנשואים אזרחיים בן גרושה וכהן גרוש? אודה לתשובתך
תשובה: איסור תורה מוחלט הוא לכהן להתחתן עם גרושה. ילד שנולד מנישואין כאלה מוגדר בהלכה כ"חלל", שפירושו שהוא נפסל מהכהונה. המשמעות היא שילד כזה אינו יכול לעלות לתורה ככהן, לברך ברכת כהנים, וכשיבנה בית המקדש במהרה בימינו הוא לא יוכל לעבוד בו ולאכול מהקרבנות והתרומות המגיעות לכהנים. במקרה של ילדה מנישואין כאלה יש מצב בעייתי יותר, שכן היא אסורה בנישואין לכהן, והרבנות לא תסכים לנישואין כאלה.
שאלה: מצלמה נסתרת בשבת: האם מותר להציב מצלמה נסתרת כך שתצלם גם בשבת בבניין שבו דייר רשע במיוחד, בעל הרשעות על תקיפת וסכסוכי שכנים שעושה צרות צרורות במשך שנים ארוכות כמעט לכל הדיירים ואפילו הורחק מהבניין לתקופה ארוכה-יש לו כלבי תקיפה ובשבתות הוא עומד איתם ומחכה כדי להפחיד שכנים וכן הלאה. לכן חשוב שהמצלמה תקליט גם בשבת -אם כי הפעלתה נעשית לפני השבת.
תשובה: וברכת ד  אפשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הלכות בני נח: הרב שרלו, האם ישראל שהרג גוי פטור ממיתה בבית דין ואילו גוי שהרג ישראל חייב מיתה בידי בית דין אפילו בשוגג ואפילו ללא עדים והתראה? מדוע ההבדלים? ראיתי באתר של בני נח, בן נח ששאל את השאלות הללו. כיצד ניתן להסביר לבן נח הלכות כאלו? ו
תשובה: יש פער מתמיד בהלכה בין המעשה עצמו ובין העונש עליו. לדוגמה: לשון הרע, הלבנת פנים, שקרים - הם מהעבירות החמורות ביותר הקיימות, ואף על פי כן אין ענישה בבית דין עליהן. הדבר מלמד כי אין להסיק מסקנות מהענישה, וזה חלק מהכלל של ח "אין עונשין מן הדין", שכן אין אנו יודעים את סוד ההתאמה שבין ענישה ובין העבירה. בנידון דנן: אסור להרוג. אסור להרוג יהודי  אסור להרוג גוי  האיסור להרוג נאמר כבר בפרשת נוח ("שופך דם האדם באדם דמו יישפך") בנימוק הכל כך מהותי שכולם נבראנו בצלם אלוקים. ברם, לגבי ענישה בידי בשר ודם, אנחנו מענישים את מי שהרג את בני עמנו, וההלכה לא חייבה אותנו להעניק את מי שהרג בן עם אחר. איני יודע להסביר למה. יש אומרים שהדבר נובע מכך שהגויים כלל לא דנים את עצמם אם הם הורגים יהודי - ועל כן מדובר ביחס הדדי. אני בספק אם זה ההסבר, ולא זו בלבד אלא שאם זה אכן ההסבר של ההלכה הרי שכיום המצב אחר לגמרי. אולם אני כן יודע שעובדה זו אין בידה לקבוע כי מותר להרוג גוי.
שאלה: המשך הלכות בני נח: הרב שרלו, 1. בהמשך לשאלה על בני נח, מדוע בן נח שהרג יהודי או גוי בשגגה חייב מיתה בידי בית דין? האם יש הבדל בענישה? מדוע לא מאסר למשל? 2. מהו העונש לישראל שהרג גוי? האם נענש? כיצד? 3. האם שהיה לסנהדרין שעתידה להיבנה סמכות לשנות הלכות מהסוג הזה (ענישה לרוצחים)? מה בעצם טווח הסמכות של הסנהדרין? 3. גוי שהיכה ישראל - האם בית הדין עונשין אותו או שרק חייב מיתה בידי שמיים (ענישה א-לוהית? מה זה בעצם?)
תשובה: א. אני לא בטוח שאני מבין את השאלה. הרמב"ם פוסק "בן נח ששגג באחת ממצותיו פטור מכלום, חוץ מרוצח בשגגה, שאם הרגו גואל הדם- אינו נהרג עליו ואין לו עיר מקלט אבל בתי דיניהן אין ממיתין אותו" (הלכות מלכים י,א) כך שאני לא מבין על מה מדובר. ב. בית דין של הסנהדרין אינו מעניש אותו. האם היה עונש על ידי בית דין של המלך? לדעתי   כן, אולם אין לי הוכחה מהמקורות לכך. ג. הסנהדרין עצמה תצטרך לדון האם יש לה סמכות לכך. לדעתי 0 כן. ד. לא הבנתי את השאלה.
שאלה: אמירת תהילים לצורך ניצחון במשחק כדורסל: מה דעת הרב על אמירת תהילים או אמירת דבר תורה לפני משחק כדורסל של הקבוצה שלי. אני משחק ביחד עם חילונים והרבה פעמים הם מבקשים ממני לומר תהילים או דבר תורה מתוך אמונה שזה יעזור לנו לנצח במשחק. אני מרגיש באי נוחות במצב כזה. מצד אחד אני כן מאמין בכוחה של אמירת תהילים ודברי תורה לשנות דברים במציאות, וכמובן שאשמח שחילונים יאמרו תהילים, אבל מצד שני אני חושב שהתפילה לא תועיל במשהו לא חשוב כגון משחק כדורסל, ובטח שלא כאשר זה פוגע באנשים אחרים הקבוצה המפסידה. בנוסף, אני מרגיש שזה נחשב קצת לזלזל בתפילה, אבל אני לא יודע להסביר למה. השאלה הזאת היא דוגמא לשאלה כללית לאיך אני מגיב לחילונים כאשר הם מבקשים ממני להתפלל עבור משהו. ומה אני אומר להם אחרי שהבקשה שלהם לא התקבלה? מראש
תשובה: שאלה זו היא מהשאלות הנכבדות ביותר בענייני תפילה, ולאורך הדורות הייתה התמודדות עימה   עד כמה התפילות צריכות לעסוק בנושאים המרוממים ביותר, ולא בעניינים של משחקי ספורט, ועד כמה היא צריכה לרדת לפרטי הפרטים של עולמנו. כמובן שבמקרה שלך זה יותר מסובך, כי אין מדובר בהתלבטות לגבי תפילה "טהורה" אלא ביחס לתפילה כאל קמיע או "דוידקה" שמנצחת משחקי ספורט. שני הנושאים הם כבדי משקל, ומחייבים דיון ארוך, ומה שאני כותב הוא ראשי פרקים בלבד. לגבי תפילה על דברים "נמוכים": התשובה מותנית במקום הרוחני שהאדם נמצא בו. אם הוא מתפלל מתוך מקום קרוב מאוד לריבונו של עולם, ומביא בתפילתו את כל עולמו, כולל הדברים הנמוכים שבחייו   זו דרך אחת בעבודת ד, שטוב שימשיך בה אם היא דרכו והיא מדברת בתוכו  אולם אם הוא עושה זאת רק כמשהו מאגי, וההתרחשות אינה יוצרת בו התקרבות ודביקות בריבונו של עולם, אלא רק ניסיון לקבלת "סיוע אווירי" בנוסח של "אם לא יועיל   לא יזיק"   יש בזה ביזוי גדול של התפילה, ונכון יהיה שיפסיק לעשות זאת. לגבי החילוניים: גם כאן, הדבר מאוד תלוי בהקשר של הדברים. אתה יכול, ואולי חייב, לומר להם כי אתה לא רוצה שהתפילה תהיה משהו מהשפה ולחוץ, ומשהו שאתה כאילו ה"נשק" שלהם כדי לנצח במשחק. זו לא תפילה. אם הם רוצים שתהיה תפילה אמיתית   תמצא את הדרך שההתקשרות שלהם לתפילה, אפילו אם היא נמוכה ביותר, תהיה מבוא למשהו קצת יותר גבוה. למשל, קופת צדקה של הקבוצה, שלפני התפילה על הניצחון כל אחד נותן דבר מה למען אחרים, ו"האומר סלע זו לצדקה על מנת שיחיה בני   הרי זה צדיק גמור"  או תיקון אחר שהם יקבלו על עצמם. זו רק דוגמה אחת לאפשרויות שהתפילה הירודה הזו עשויה לפתוח. וכמובן להזכיר שבתפילה אנחנו מבקשים, אך הקב"ה מעולם לא התחייב לנו תמיד לקבל את בקשתנו. אתה יכול לומר להם כי בניגוד לנעמי שמר שכתבה " כל שנבקש לו יהי", אנחנו אומרים "וימלא ד  משאלות לבנו לטובה", ורק המשאלות שהן לטובה   מתגשמות. ובחוש הומור לומר להם   אל תשכחו שגם הקבוצה השניה מתפללת.
שאלה: דינים בפרשת השבוע בהר-בחוקותי: 1) על פי התורה, אסור לגבות ריבית. כיצד ייתכן שגובים ריבית במדינת ישראל? 2) בפרשת השבוע מדובר על מכירת קרקע למשך יובל, ולאחר מכן הקרקע חוזרת לבעליה. איך יכול להיות בעלים לקרקע, אם אף בעלותו לקרקע מסתיימת לאחר יובל? כלומר בעל האדמה הראשון שמוכר את אדמתו, בעצמו רכש את האדמה ממקור כלשהו, ואז החוק תקף גם עליו. או שהוא לא רכש את האדמה מעולם מאיש, אלא פשוט מצא שטח והכריז שהוא שלו? אשמח לקבל הסבר וללמוד. ו
תשובה: וברכת ד  1. כל הבנקים הגדולים יש להם "היתר עסקא" שזו דרך שאפשר לקחת ריבית בצורה מסוימת. 2. מדובר בקרקעות שבאו בירושה מזמן חלוקת הארץ, כל משפחה היה לה את חלקה וזה שדה אחוזתו. שבת יהודה הלוי עמיחי מכון התורה והארץ כפר דרום אשקלון
שאלה: תפילה להצלחת בקשתי: אני צריכה לקבל הסכמה מהמנהלת שלי בעבודה לגבי שינוי שעות העבודה לצורך יציאה להשתלמות בבית חולים. חשוב לי לציין שהתשובה היא של מנהלת משאבי אנוש ולא מהמנהלת האישית שלי הייתי מעוניינת לדעת אם יש תפילה לבקשה שהעיניין הזה יסתדר? על התייחסותך
תשובה: אין תפילה טובה יותר מאשר תפילתך האישית. במילים שלך. מול ריבונו של עולם. ובהצלחה
שאלה: שבת חתן בו  באב: האם ניתן לקיים שבת חתן בו באב? היש הגבלות מסויימות? מנהגים? רב תודות, יעקב
תשובה: מנהגנו לעשות בשבת חזון ככל שבת, ולא לבטא את האבלות ביום זה. ויש כמה מנהגים שונים.
שאלה: כשרות בפלטת שבת: הרב. רציתי לדעת מה הדין של מאכל פרווה חלבי שחומם על הפלטה (לא ישירות), כאשר על הפלטה היה גם מאכל בשרי. שני המאכלים (הבשרי והפרווה חלבי) לא היו מכוסים בפני עצמם, אך יחד הם כוסו בכיסוי הפלטה.
תשובה: אם היה מעליהם כיסוי משותף יש לראות את המאכלים כמשפיעים האחד על השני. אי אפשר אפוא חלבי ובשרי ביחד. אם זה פרווה זה מקבל את המעמד של המאכל השני.
שאלה: הפרתי שלא באשמתי נדר על תספורת כשרה: נדרתי פעם על דבר שהוא אכן קשור לסכנה כלומר זה היה בעת צרה אז זה מותר שאם מה שביקשתי ייקרה אני מתחיל להסתפר לפי ההלכה והיום הלכתי לספר וביקשתי ממנו שיעשה לי תספורת והסברתי לו איך לעשות כדי לא לעבור על איסור חמור זה והוא לא הקשיב לי ואפילו התווכח איתי על זה ואמרתי לו שיעשה לי את הפאה כמו שצריך מרובעת חמש מילימטר ושתגיע לעצם הבולטת שנמצאת אחרי האוזן והוא בהתחלה הקשיב אך לאחר כך החליט על דעת עצמו לעשות לי פאה שפיץ שאסורה מבחינה הלכתית וזאת לא היתה אשמתי אני אחרי זה שוב התווכחתי איתו על העיניין וכואב לי על זה מאוד אני גם הפרתי נדר וגם עברתי על איסור חמור מהתורה. האם בגלל שזה לא אשמתי החטא לא עלי? מראש
תשובה: וברכת ד  אינני בקיא בפרטי המקרה (צורת התספורת), אבל כל מי שמוחה ואומר שאיננו רוצה דבר מה, ולא מסייע למקיף לעשות פעולה אסורה, אין לו איסור, רק אם אדם ניגש לשני שיספר אותו שלא כדין אזי גם המקיף וגם הניקף עוברים. שבת יהודה הלוי עמיחי מכון התורה והארץ
שאלה: נדר: אני בת אחד עשרה וחצי ונדרתי נדר ואני לא יכולה. לעמוד בנדרי האם הנדר מחייבנתי כי אני עדין לא בת מצווה מה אני צריכה לעשות שיתבטל?
תשובה: להלן ציטוט מתוך תשובה של הרב דב ליאור: כתוב בגמרא: "איש כי יפליא נדר - מופלא הסמוך לאיש", לכן תוך השנה לפני הכניסה לגיל מצוות, כשהיית בת 11 (לבנים בגיל 12), אם כבר ידעת מהם נדר או שבועה את תהיי מחוייבת לקיימה. אבל אם נשבעת יותר משנה לפני בת מצווה או תוך שנה לפני בת מצווה אבל לא ידעת מה זו שבועה, לא תהיי מחוייבת. לכן את חייבת לעשות  התרת נדרים. את צריכה לפנות לרב ולספר לו על הענין והוא יעשה לך התרת נדרים. את יכולה לפנות לרב בית הספר או לרב בית הכנסת או לקרוב משפחה שמתמצא בהלכות: אבא שלך דוד שלך וכד
שאלה: כיבוד הרב: איך מכבדים רב
תשובה: לך. רמב"ם יד החזקה - הלכות תלמוד תורה פרק ה הלכה א : כשם שאדם מצווה בכבוד אביו ויראתו, כך הוא חייב בכבוד רבו ויראתו, יתר מאביו. ובהלכות ממרים, פרק ו, הלכה ג  כתוב כך (לגבי כיבוד הורים): אי זהו מורא?. לא עומד במקומו ולא יושב במקומו ולא סותר את דבריו ולא מכריע את דבריו ולא יקרא לו בשמו לא בחייו ולא במותו אלא אומר "אבא מרי". אי זהו כבוד? מאכיל ומשקה, מלביש ומכסה. ומשמשו בשאר הדברים שהשמשים משמשים בהן את הרב. וכן- כשרבו מגיע- חייב לעמוד מפניו עד שמגיע למקומו.
שאלה: זמן לפדיון הבן: אני מתלבט ולא בטוח ואשמח אם אקבל תשובה ברורה. נולד לי ב"ה בן בכור,לידה ראשונה בלידה רגילה במוצאי שבת "תזריע-מצורע" ה-13 4 2013 ובעברי זה בעיקרון כבר נקרא ערב יום ראשון ערב ד באייר (תקנו אותי אם אני טועה). אם ספרתי נכון, היום ה-30 עצמו הוא יום שני שלפני שבועות. האם הפדיון צריך להיות כמו שחשבתי-ביום שני בערב?
תשובה: יש שלוש שעות בעניין, יום ה30 יום ה31 או שעה שלישית שעברו כ"ט ימים י"ב שעות ותשצ"ג חלקים שזה חודש נטו. פודים רק כשיוצאים ידי שלוש הדעות. היום ה31 הוא אכן יום שלישי כלומר שני אחר צאת הכוכבים. כ"ט יב תשצג-כאן הגענו ליום שני במשך היום -כך שגם לשיטה זו ביום שני אחר צאת הכוכבים עבר בוודאי זמן זה. כך שצדקת ביום שני אחרי צאת הכוכבים הוא הזמן שניתן לפדותו לראשונה. יש כאלו שלא נוהגים לפדות בלילה אך כבר פשט המנהג שכן לעשות זאת בלילה.
שאלה: טבעות נישואין: חברה שלי מתחתנת ורצתה לדעת האם יש סיבות כלשהן שטבעת עלולה להיות "לא כשרה" לחופה?
תשובה: אכן כן. אם שוויה פחות מ"שוה פרוטה", וכן אם זו טבעת משובצת באבן טובה כמו יהלום, וכן אם זו "יצירת אמנות" שקשה להעריך את שוויה.
שאלה: למה כתוב: למה כותב בפרשה בהר סיני הרי כל הלכות נתנו למה משה מסיני
תשובה: לא כל התורה נתנה בסיני. יש מצוות ודיבורים שנעשו עם משה גם במקומות אחרים, הדבר נאמר מפורש בתורה: במצרים נצטוו על מצוות הפסח: שמות פרק יב (א) ויאמר ד  אל משה ואל אהרן בארץ מצרים לאמר: (ב) החדש הזה לכם ראש חדשים ראשון הוא לכם לחדשי השנה: גם במרה נצטוו (שמות פרק טו פסוק כה): ויצעק אל ד  ויורהו ד  עץ וישלך אל המים וימתקו המים שם שם לו חק ומשפט ושם נסהו: גם באוהל מועד התגלה ד  למשה (במדבר פרק א פסוק א): וידבר ד  אל משה במדבר סיני באהל מועד באחד לחדש השני בשנה השנית לצאתם מארץ מצרים לאמר: ברור שגם מה שלא נאמר בהר סיני נאמר למשה על ידי ד, לכן הביטוי המדויק אודות תורתנו הקדושה הוא "תורה מן השמים".
שאלה: קבלה והזוהר: רציתי לשאול כמה שאלות: 1) עם לבחור בגילי (בן 18) מותר ללמוד על הקבלה ועל הזוהר כי הורדתי תוכנה בשם "תורת אמת" ובה יש חלק של קבלה,וקראתי גם שזה מעלה ומצווה גדולה ללמוד את הזוהר בדורנו ושבדורות הקודמים היה איסור על כך ורק אנשים חכמים המעלה גבוהה ברוחניות יכלו ללמוד,אך מצד שני שמעתי שאדם יכול לקרוא ומרוב המיידע שיתחיל לקבל משם יכול לה"שתגע" או לקבל מחלה רעה כלשהי. 2)מה הכוונה שאנשים אומרים שכן מותר ללמוד אך בלי להבין,כי אם אני יקרא ברור שיהיה פה ושם מילים שאני יבין אבל לא מעבר לכך?
תשובה: חלק מהבלבול של הדור שאנשים שלא מילאו כרסם בש"ס ופוסקים רצים ללמוד קבלה. אין לי הגדרה אחרת לעניין מאשר לומר שזו פשוט ליצנות.
שאלה: נסיעה בחינם באוטובוס: ב"ה נסעתי פעם אחת באוטובוס והמכונה שלהם לא עבדה ולכן לא יכלתי לשלם עם הרב קו או בכסף רגיל. אז אמרתי שאשלם בפעם אחרת. בפעם אחרת היה נהג לא נחמד באוטובוס ולא היה לי כח לומר לו שאני צריכה לשלם שוב וכו. היום נסעתי שוב באוטובוס ואמרתי לנהג והוא אמר לי שאיני צריכה, שהוא מוחל לי. כך יצא שנסעתי נסיעה חינם. אז האמת היא שאיני יודעת איך באמת צריך לנהוג בכזה מקרה. האם זו בעיה של חברת האוטובוסים שהמכשיר שלהם לא עבד מלכתחילה והם העלו אותי או לא לקחו כסף (כי בגלל שהמכשיר לא עבד לא יכלו להביא קבלה)?
תשובה: הנהג לא יכול לוותר על ת הוא עובד זמני ולא בעלים. לכן יש לקנות כרטיס ולקרוע אותו.
שאלה: מלצרות בשבת: 1) האם מותר לעבוד במלצרות בשבת- מדובר באירוע ביישוב: בר ת מצווה, ברית מילה.שבו מוזמנים לשבת הרבה אורחים, יש אולם, קיטרינג, ויש צורך בידיים נוספות מלצרים. 2) האם מותר באופן כללי לעבוד במלצרות בשבת, בחדר אוכל, בבית מלון. כאשר חדר האוכל שומר שבת. 3) האם מותר לעבוד במלצרות בשבת, בחדר אוכל, בבית מלון. כאשר חדר האוכל שומר שבת. אך ידוע לי בבירור שמחוץ לחדר אוכל מחללים שבת- דלפק, קומת משחקים.(לא רק האורחים אלא בית המלון עצמו). 4) האם מותר לעבוד במלצרות בשבת, בחדר אוכל, בבית מלון. כאשר חדר האוכל שומר שבת. אך בכניסה לחדר אוכל יש עובדת קבלה שרושמת את מס החדר, או שיש אפשרות לקנות בשבת משקה מיוחד בחדר אוכל(רושמים את מס החדר ואח,כ מחייבים אותך).שזה חילול שבת. כלומר החדר אוכל נחשב שומר שבת ויש כשרות לחדר אוכל אך מחללים בתוכו שבת. האם בכלל מותר לאכול בחדר אוכל זה (יש כשרות אך זה מוזר כי כשרות בדרך כלל ניתן גם למקום ששומר שבת.) 5) האם מותר לעבוד כמלצר בשבת, כאשר אני עובד בכל ימות השבוע במשמרת בוקר, וכן גם בשבת רק משמרת בוקר- רגיל. בזמנו שאלתי רב לגבי מלצרות פשוטה ביישוב. הבנתי שמותר כל עוד השכר הוא אינו ספציפי על השבת אלא על העבודה שנעשתה לפני או אחרי שבת. ואז זה לא נחשב שעבדתי בשבת. והת כאילו על יום החול. וזה מותר. חשוב לציין- בשבת השכר עבור מלצרות עולה, האם זו בעיה? אשמח לתשובה והסבר.
תשובה: מותר לעבוד במלצרות, כל זמן שבסביבה הקרובה אין חילול שבת, והמלצר אינו "מסייע לדבר עבירה". הבעיה היחידה במקרה זה היא "שכר שבת". לכן, מי שעובד גם בימי חול, נחשב שהוא מקבל שכר על שבת, "בהבלעה", ומותר. הרב אליקים לבנון www.yelm.co.il
שאלה: מרמור הטסטים.: איי איי. טסט ועוד טסט, ועוד טסט. וב"ה אתמול נכשלתי בטסט חמישי. איך שסיימתי את הטסט והמורה שלי נכנסה חזרה לאוטו, הייתי עם חיוך על הפנים והדבר היחידי שחשבתי עליו הוא "ה לא מעוניין שיהיה לי רישיון". המורה שלי אמרה שהמצב מדאיג אותה שאני חושבת ככה. אני גרה בעיר שקשה מאוד להוציא בה רישיון ולומדת בעיר שנורא קל להוציא בה רישיון. כל החברות מהאולפנא כבר עברו, מזמן. כולן נוהגות, מבלות. ורק אני, נכשלת שוב ושוב. לפני הכישלונות, החלום הכי גדול שלי היה לקבל רישיון נהיגה. הייתי חולמת על זה בלילות, אף הובטח לי אוטו מההורים. והנה, כישלון ועוד כישלון. הדבר היחידי שיכולתי לחשוב עליו מהכישלון של אתמול ועד היום, זה לאן כל התפילות שלי נעלמו? לאן? איפה נעלמה השעה שישבתי לקרוא תהילים מכל הלב? איפה נעלמו ה3 תפילות ביום בשביל הטסט הזה? הצדקה? כל התקופה הזאת של הציפייה לטסט, פשוט סיוט. והאמת? קראתי כמעט את כ-ל הפוסטים הקשורים לטסטים פה ב, ופשוט התחזקתי. אז רק רציתי להגיד לכם, ולאנשים הנוספים הקוראים ואולי מזדהים- אני מאחלת לנו בהצלחה ושהטסט הבא יהיה גם האחרון. בעזרת ה נעשה ונצליח.
תשובה: נכון שהטסט מאוד מלחיץ אבל אם חושבים על כך, באמת, אין סיבה להלחץ, מפני שאין הגבלה למספר הטסטים. את צריכה להרגע ולומר לעצמך "יקח כמה זמן שיקח - בסוף אני אעבור, לכן אני לא מתרגשת." (לעיתים קרובות הלחץ גורם לכשלון בטסט - לכן דווקא כשנרגעים ומחליטים שאפשר להכשל עוד ועוד - דווקא אז מצליחים. הפוך על הפוך.) קשיים בבריאות או בפרנסה מדאיגים הרבה יותר. למרות זאת הקב"ה מחולל אצלינו קשיים כאלה מעת לעת: לאחד יש בעיות בריאות, לאחר בעיות פרנסה, השלישי מתקשה לסיים את הלימודים והרביעי לא מצליח להתחתן. אוי ואבוי לנו אם האמונה שלנו תהיה תלויה בכך שיהיה לנו חיים קלים ומוצלחים! אנחנו יודעים שהקשיים באים כדי לרומם אותנו, ולכן אנחנו לא מתלוננים אלא מתמודדים עם כל קושי. התפילות שלך והתהילים שלך עוזרים לך באופן מיידי - הם מביאים אותך למקומות גבוהים יותר, אל תתני לכשלון בטסט להנמיך אותך. תשאלי את עצמך: "מה הקב"ה רוצה ממני? מה אני אמורה לתקן בזכות הקושי שלי לעבור טסט?". מחשבות כאלה יהפכו את התקופה הזאת מתקופה לחוצה ומכעיסה לתקופה של התרוממות רוח וסיפוק מעצמך. בהצלחה! זכרי יש קשיים הרבה יותר גדולים מטסט - העולם מלא מאמינים שמתמודדים עם קשיים אלו - ויודעים שגם זה לטובה! אתן לך עוד עצה, לא כרב אלא כאיש שיש לו מעט נסיון בחיים. אפשר לנסות לקחת כדור הרגעה אחד - אלטרנטיבי או קונבנציונאלי. צריך להתיעץ עם ידיד שהוא רופא, רוקח או מטפל אלטרנטיבי או מישהו שמבין בזה. כדאי לקחת פעם באחד השעורים שלפני הטסט כדי לראות איך זה משפיע על הנהיגה. בהצלחה!
שאלה: חמץ מפסח שלא עבר מכירה: מה הדין לגבי תבנית עוף שנשארה מפסח ולא עברה מכירת חמץ?
תשובה: עוף אינו חמץ ולכן אם אתה לא יודע על כך שיש בו חמץ, אלא שאולי השתמשו בתבלינים ללא הכשר לפסח, מותר לך להשתמש בעוף לאחר הפסח. רק אם אתה יודע על חמץ ממש שמצוי בתבשיל - אסור הדבר בשימוש ודינו להיזרק לפח.
שאלה: שתייה בלילה: אשתי מניקה ולכן גם בלילה יש לה צורך לשתות לעיתים מס פעמים. האם ישנה חובה לקום ליטול ידיים בכל פעם שהיא קמה? אם לא, האם מותר לברך בשם המלכות בלי נטילה? מראש,
תשובה: אין חובה ליטול בכל פעם אם כי רצוי לפחות לרחוץ. מותר לברך, אם ידיה נקיות.
שאלה: שימורים-שעועית ברוטב: לכבוד הרבנים. קניתי שימורים של שעועית לבנה אפויה ברוטב עגבניות של חברת פרי הגליל.על האריזה צויין שיש לבדוק לפני השימוש.איך אני אמור לבדוק? הרי רצוני לאכלם עם הרוטב זהו עצם עניינם,האם יש להשרות גם במצב כזה?
תשובה: באמת שאף פעם לא הבנתי איך אפשר לשווק מוצר שלא ניתן לבדוק אותו ולכתוב עליו שצריך לבדוק אותו. יש אפילו צ ולנט עם הכשר העדה החרדית שכתוב עליו לברור לפני השימוש. אני מציע להתקשר למפעל ולמשגיח וגם להכשר ולהעלות לפניהם את הדילמה שלך, כי לי אין פתרון.
שאלה: פלפלים אדומים: אשמח לדעת האם יש בעיה עם החלק העליון של הפלפל -האם יש בו תולעים?
תשובה: שתי הקצוות הינם כעין שקע ויתכן שמתחבאים שם חרקים קטנים. לכן ראוי ונכון לשטוף היטב ולהסתכל שם אולם כיון שזן תופעה נדירה אין חובה להסתכל.
שאלה: מכונת גילוח כשרה: האם מכונת גילוח מדגם phelps q850 כשרה לגילוח על פי ההלכה?
תשובה: יש מחלוקת אחרונים גדולה אם גילוח במכונות מותר או אסור. גם למי שסובר שמותר, זה רק במכונות מסויימות, וצריך להביא אותן לרב שיבדוק או שכבר מכיר אותן, אני אינני מכיר את הדגם הזה (לא כל המכונות של פיליפס כשרות). הטוב ביותר- לגדל זקן כאבותינו הקדושים, ובזה מהדרים בהלכה ומקבלים שפע דיקנא קדישא עילאה.
שאלה: דיני אבלות: ערב טוב, נתבקשתי לשאול שאלת רב על ידי חברתי שאינה שומרת מצוות. השאלה במנהגי אבלות. לחברתי אח הנמצא לא עלינו במצב סופני לפי דעת הרופאים. האח הוא אחיה למחצה רק מאותו האב. ברצונה לשאול אם לפי ההלכה עליה לשבת שבעה בבוא הזמן? אנא תשובתך בהקדם האפשרי. לבשורות טובות ושבת
תשובה: לעולם אסור להתיאש מהרחמים, הרופאים הם רופאים ולא נביאים. יש מקרים רבים של  נס רפואי. שתזכו בעזרת ד  לישועות ונחמות, אח מאב נחשב אח לענין אבלות, עייני